Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: során az 1992. évi LXXVI. törvény 20. § (2) bekezdésének alkotmányosságát nem vizsgálta. 670/B/1997. AB
Paragraph Index: 214

során az 1992. évi LXXVI. törvény 20. § (2) bekezdésének alkotmányosságát nem vizsgálta. 670/B/1997. AB határozatában ugyanis e szabállyal kapcsolatosan már megállapította, hogy a benne foglalt rendelkezés már teljesedésbe ment, annak alapján igényt érvényesíteni már nem lehet. Hatályos jogszabályi rendelkezésnek már nem tekinthető, ezért az Alkotmánybíróság alkotmányellenességének érdemi vizsgálatára nem jogosult. (ABH 1999. 600., 602—603.) IV. Az adólevonási jognak az Ör.-ben történő szabályozásával kapcsolatosan az egyik indítványozó kezdeményezi az Ör. 18. § 11. pontjában foglalt értelmező rendelkezés alkotmányellenességének megállapítását is. Az Ör. 18. § 11. pontja az alábbi értelmező rendelkezést tartalmazza: „11. kommunális beruházás: a közmű (a településekre vagy azok jelentős részére kiterjedő elosztó és vezetékrendszerek és az ezekkel kapcsolatos létesítmények, amelyek a fogyasztók vízellátási — ideértve a belvíz-, a csapadék- és szennyvízelvezetési, -tisztítási, villamos energia, hő-, gázenergia igényeit elégítik ki), valamint az út és járda építés;” Az indítványozó kifejti, hogy a kommunális beruházásnak ez a meghatározása ellentétes a Hatv. 52. § 18. pontjában meghatározott törvényi definícióval, mert nem minősíti kommunális beruházásnak a távbeszélési célú beruházásokat. A Hatv. 52. § 18. pontja a kommunális beruházás fogalmát a következőképpen határozza meg: „18. kommunális beruházás: a közmű (a településekre vagy azok jelentős részére kiterjedő elosztó és vezetékrendszerek és az ezekkel kapcsolatos létesítmények, amelyek a fogyasztók vízellátási — ideértve a belvíz-, a csapadék- és szennyvízelvezetési, -tisztítási, villamos energia, hő-, gázenergia és távbeszélési igényeit elégítik ki), valamint az út és járda építés;” Az Alkotmánybíróság megállapította, hogy e tekintetben az indítvány megalapozott. Az Alkotmány 44/A. § (1) bekezdés d) pontja alapján a képviselő-testület a törvény keretei között megállapítja a helyi adók fajtáit és mértékét. Az önkormányzat adómegállapítási jogának terjedelmét a Hatv. 6. §-a határozza meg:

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes